

**REPUBLIKA HRVATSKA**

**ZADARSKA ŽUPANIJA**



**OPĆINA GRAČAC**

**Općinska načelnica**

**KLASA: 402-07/20-01/6**

**URBROJ: 2198/31-01-20-4**

**Gračac, 14. siječnja 2020. godine**

Na temelju članka 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15.) Općinska načelnica Općine Gračac, donosi

**POSLOVNIK**

**o radu Povjerenstva za administrativnu provjeru ispunjavanja propisanih uvjeta prijavljenih programa i/ili projekata udruga Općine Gračac**

**Članak 1.**

Poslovnikom o radu Povjerenstva za administrativnu provjeru ispunjavanja propisanih uvjeta prijavljenih programa i/ili projekata udruga Općine Gračac (u daljnjem tekstu: Poslovnik) uređuje se način obavljanja poslova te prava i obveza članova Povjerenstva za administrativnu provjeru ispunjavanja propisanih uvjeta prijavljenih programa i/ili projekata udruga Općine Gračac (u daljnjem tekstu: Povjerenstvo), kao i način donošenja odluka i druga pitanja iz djelokruga njihova rada, ako posebnim zakonom nije drugačije uređeno.

Na 1. sjednici članovi Povjerenstva prihvaćaju Poslovnik potpisivanjem izjave o prihvaćanja.

**Članak 2.**

Članovi Povjerenstva za administrativnu provjeru ispunjavanja propisanih uvjeta prijavljenih programa i/ili projekta imaju zadaću:

* Otvoriti svaku prijavu projekta/programa prijavljenu na natječaj i evidentirati svaku prijavu i svakom zahtjevu dodijeliti evidencijski ili urudžbeni broj.
* Pregledati cjelokupnu natječajnu dokumentaciju.
* Utvrditi udovoljava li svaka prijava uvjetima natječaja koristeći standardiziranu tablicu za upisivanje podataka.
* Pribaviti dopune i ispravke koje ne utječu na sadržaj prijave bitan za ocjenjivanje i predviđen Uputama za prijavitelje.
* Provjeriti dopune i dodatnu dokumentaciju.
* Popuniti i potpisati zapisnik o ispunjavanju propisanih uvjeta natječaja.

**Članak 3.**

Povjerenstvo za administrativnu provjeru ispunjavanja propisanih uvjeta prijavljenih programa i/ili projekta ima dva člana i predsjednika povjerenstva.

Predsjednik povjerenstva koordinira radom Povjerenstva, usuglašava stajališta te priprema završno izvješće o radu Povjerenstva za administrativnu provjeru ispunjavanja propisanih uvjeta prijavljenih programa i/ili projekta.

**Članak 6.**

Za vrijeme rada u Povjerenstvu za administrativnu provjeru ispunjavanja propisanih uvjeta prijavljenih programa i/ili projekta, član povjerenstva ne smije za vrijeme niti nakon procesa razmatranja prijava informirati javnost i/ili podnositelja prijava o sadržaju rasprava i odlukama za pojedine prijavljene projekte.

**Članak 7.**

Administrativnu i stručnu pomoć u radu Povjerenstva i sve stručno-tehničke poslove vezane uz natječaj obavljat će ustrojstvena jedinica tijela koje raspisuje natječaj.

**Članak 8.**

Riječi i pojmovi koji imaju rodno značenje korišteni u ovoj Odluci odnose se jednako na muški i ženski rod bez obzira jesu li korišteni u muškom ili ženskom rodu.

**Članak 9.**

Ovaj Poslovnik objavit će se na mrežnim stranicama Općine Gračac, [www.gracac.hr](http://www.gracac.hr).

**Općinska načelnica:**

**Nataša Turbić, prof.**